Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
19 เม.ย. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 2.82 จุด (0.17%) ปิดภาคเช้าที่ 1,677.82 จุด ด้วยมูลค่าการซื้อขาย 19,716.79 ล้านบาท
Most Positive Impact: AOT (+0.7 จุด), PTTGC (+0.55 จุด), SCC (+0.47 จุด)
Most Negative Impact: KBANK (-0.59 จุด), TRUE (-0.33 จุด), HMPRO (-0.26 จุด)
ตลาดหุ้นไทยถูกผลักดันโดยกลุ่ม พลังงาน(+1.12 จุด) ปิโตรฯ(+0.97 จุด) และกลุ่มขนส่ง(+0.50 จุด) ส่วนกลุ่มที่กดดันดัชนี ได้แก่ กลุ่มสื่อสาร(-0.37 จุด) อิเล็กทรอนิกส์(-0.35 จุด) และกลุ่มอาหาร(-0.30 จุด)
แนวโน้มตลาดบ่าย
มองตลาดหุ้นไทยภาคบ่ายแกว่งตัวในกรอบ 1,670-1,680 จุด โดยยังคงมีมุมมองว่าวันนี้ตลาดจะปรับตัวเพิ่มขึ้นสอดคล้องกับตลาดส่วนใหญ่ในภูมิภาค เนื่องจากปัจจัยต่างประเทศสนับสนุนบรรยากาศการลงทุน ได้แก่ ตัวเลขค้าปลีกสหรัฐฯที่ขยายตัวดีกว่าคาด ตัวเลขตลาดแรงงานของสหรัฐฯที่แข็งแกร่งขึ้น นอกจากนี้ยังมีปัจจัยภายในประเทศโดยคลังเตรียมเสนอมาตรการกระตุ้นเศรษฐกิจทั้งระยะสั้นและยาว รวมถึงมาตรการกระตุ้นการท่องเที่ยว อย่างไรก็ดีมองว่าที่ระดับ 1,680 จุด ยังคงผ่านได้ยากเนื่องจากความไม่แน่นอนทางการเมืองเป็นตัวกดดัน
หุ้นแนะนำภาคบ่ายเลือก INTUCH โดยบริษัทมีงบดุลที่แข็งแกร่ง และมีการบริหารจัดการเงินทุนที่ดี ทั้งนี้ INTUCH ได้ประโยชน์จากการขยายกรอบเวลาการชำระคลื่น 900 MHz ในแง่ที่ว่าจะทำให้ ADVANC จ่ายปันผลได้มากขึ้น นอกจากนี้ยังมีประเด็นบวกจากการถูกนำเข้าคำนวณใน MSCI Index ทำให้หุ้นเป็นที่สนใจของกองทุนมากขึ้น แนะนำซื้อโดยมีมูลค่าพื้นฐาน 64.39 บาท นี่ถือเป็นอีกทางเลือกในการลงทุนหุ้น ADVANC ในราคาที่ถูกกว่า
ประเด็นเศรษฐกิจที่น่าติดตามสัปดาห์หน้า วันพุธติดตามรายงานประจำเดือนของธนาคารกลางยุโรป ต่อด้วยสินค้าคงคลังน้ำมันดิบประจำสัปดาห์ของสหรัฐฯ วันพฤหัสฯสหรัฐฯจะมีการรายงานยอดคำสั่งซื้อสินค้าคงทนประจำเดือนมี.ค. สุดท้ายวันศุกร์ติดตาม GDP ไตรมาส 1 ของสหรัฐฯ
หุ้นแนะนำ MEGA AOT PTTEP